Kaja Kallas

Kaja Kalas (; g. 1977 m. birželio 18 d. Taline) – Estijos politikė, nuo 2021 m. ministrė pirmininkė.

 Biografija 
K. Kalas studijavo teisę Tartu universitete, kurį 1999 m. baigusi įgijo teisės bakalauro laipsnį. Verslo administravimo magistro laipsnį įgijo 2010 m. Talino Estijos verslo mokykloje. 1998–2011 m. dirbo teisinį darbą, specializavosi Estijos ir Europos konkurencijos teisėje. 2011 m. K. Kalas buvo suteiktas neaktyvaus Estijos advokatų kolegijos nario statusas.

2011 m. K. Kalas įstojo į Estijos reformų partiją. 2011–2014 m. buvo šios partijos atstovė Riigikogu (Estijos parlamente). Būdama parlamento narė, vadovavo Ekonomikos komitetui. 2014 m. politikė išrinkta į Europarlamentą, buvo Pramonės, tyrimų ir energetikos komiteto narė. 2019 m. žurnalas „Politico“ ją įtraukė į 40 įtakingiausių 2014–2019 m. kadencijos Europarlamento narių sąrašą. 2018 m. balandį K. Kalas pradėjo eiti Reformų partijos pirmininkės pareigas. Nors Reformų partija 2019 m. kovą vykusiuose rinkimuose gavo daugiausia rinkėjų balsų (28,9 %), koaliciją sudarius Jūrio Rato vadovaujamai Centro partijai, liko opozicijoje.

2021 m. sausio 13 d. iš posto pasitraukė premjeras Jūris Ratas; tą jis padarė po to, kai buvo pareikšti įtarimai korupcija keliems įtakingiems bendrapartiečiams. 2021 m. sausio 25 d. buvo pasirašytas koalicinis susitarimas tarp K. Kalas vadovaujamos Reformų partijos bei J. Rato vadovaujamos Centro partijos. Partijoms atiteko po 7 ministrų portfelius. Tą pačią dieną parlamentas balsavo už tai, kad K. Kalas būtų pavesta formuoti naują vyriausybę.„Estijos parlamentas pirmadienio vakarą, kaip tikėtasi, nubalsavo už tai, kad Reformų partijos lyderei Kajai Kallas būtų pavesta formuoti naują vyriausybę“, 15min.lt. Nuoroda tikrinta 2021 m. sausio 28 d. Davusi priesaiką, pareigas naujoji vyriausybė pradėjo eiti 2021 m. sausio 26 d.„Estijoje prisaikdinta naujoji koalicinė vyriausybė“, 15min.lt. Nuoroda tikrinta 2021 m. sausio 28 d.

K. Kalas Reformų partija surinko daugiausia balsų (31,6 %) 2023 m. kovą vykusiuose parlamento rinkimuose. Po rinkimų Reformų partija sudarė koaliciją su liberalia partija „Estija 200“ ir socialdemokratais.„Naujoji Estijos premjerės Kallas vyriausybė pradėjo eiti pareigas“. Delfi.lt. Nuoroda tikrinta 2023-04-19.

K. Kalas – pirmoji moteris Estijos istorijoje, užėmusi premjerės postą.

2024 m. birželio 28 d. nominuota ES užsienio politikos įgaliotine.Estija didžiuojasi Kallas nominavimu ES užsienio politikos įgaliotine. Lrt.lt. Nuoroda tikrinta 2024-06-28.

Be gimtosios estų, K. Kalas moka anglų, rusų, suomių ir prancūzų kalbas.

 Asmeninis gyvenimas 
K. Kalas tėvas – žymus Estijos politikas S. Kalas, 2002–2003 m. ėjęs ministro pirmininko pareigas, buvęs Europos komisijos komisaras (2004–2014 m.).

K. Kalas ištekėjusi, turi tris vaikus.

 Išnašos 

|-

Kategorija:Estijos ministrai pirmininkai